CELEX: 62021TN0667
Language: el
Date: 2021-10-12 00:00:00
Title: Υπόθεση T-667/21: Προσφυγή της 12ης Οκτωβρίου 2021 — BAWAG PSK κατά ΕΚΤ

13.12.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 502/38
            
         
      Προσφυγή της 12ης Οκτωβρίου 2021 — BAWAG PSK κατά ΕΚΤ
      (Υπόθεση T-667/21)
      (2021/C 502/57)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα BAWAG PSK Bank für Arbeit und Wirtschaft und Österreichische Postsparkasse AG (Wien, Αυστρία) (εκπρόσωποι: H. Bälz και D. Bliesener, δικηγόροι)
      
         Καθής: Ευρωπαϊκή Κεντρική Τράπεζα
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση της EKT της 2ας Αυγούστου 2021 (1)· και
               
            
                  —
               
               
                  να καταδικάσει την ΕΚΤ στα δικαστικά έξοδα.
               
            
         Προβαλλόμενοι λόγοι
      
      Προς στήριξη της προσφυγής της, η προσφεύγουσα προβάλλει πέντε λόγους ακυρώσεως.
      
                  1.
               
               
                  Με τον πρώτο λόγο προβάλλεται αναρμοδιότητα της καθής να επιβάλει αντισταθμιστικούς τόκους σύμφωνα με το άρθρο 97, παράγραφος 1, του αυστριακού τραπεζικού νόμου («BWG»).
               
            
                  2.
               
               
                  Με τον δεύτερο λόγο προβάλλεται ότι η δυνατότητα επιβολής αντισταθμιστικών τόκων σύμφωνα με το άρθρο 97, παράγραφος 1, του BWG έχει παραγραφεί.
               
            
                  3.
               
               
                  Με τον τρίτο λόγο προβάλλεται ότι η προσφεύγουσα δεν παραβίασε το όριο για τα μεγάλα ανοίγματα που προβλέπεται στο άρθρο 395, παράγραφος 1, του κανονισμού (EΕ) 375/2013 (2).
               
            
                  4.
               
               
                  Με τον τέταρτο λόγο προβάλλεται ότι η προσβαλλόμενη απόφαση προσβάλλει το δικαίωμα ακροάσεως της προσφεύγουσας.
               
            
                  5.
               
               
                  Με τον πέμπτο λόγο προβάλλεται ότι η καθής υπολόγισε εσφαλμένα το ποσό των αντισταθμιστικών τόκων κατά το άρθρο 97, παράγραφος 1,του BWG.
               
            
         (1)  Αριθ. SSM- 2021-ATBAW-7_ESA-2018-0000126.
      
         (2)  Κανονισμός (ΕΕ) 575/2013 του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με τις απαιτήσεις προληπτικής εποπτείας για πιστωτικά ιδρύματα και επιχειρήσεις επενδύσεων και την τροποποίηση του κανονισμού (ΕΕ) αριθ. 648/2012 (ΕΕ 2013, L 176, σ. 1-337).